കരുണയിൻ കരങ്ങൾ നീട്ടുക നാഥാ
കരുണയിൻ കരങ്ങൾ നീട്ടുക നാഥാ
കാതരാമെന്നെ കര കയറ്റുവാൻ
കാർമേഘ കലുഷിതമാം ഈ ജീവിതം
കാത്തു നടത്തണേ യേശുവേ

 കരുണയിൻ കരങ്ങൾ … 

വീണ മീട്ടിടുക വിജനമാം വീഥിയിൽ എന്നുമേ
വീട്ടിൽ അണയും വരെ നില്ക്കു നീയരികിൽ യേശുവേ
വീഴ്‌ച വരുമ്പോൾ അനുദിനം കാത്തെന്നെ
വീണു പോകാതെ താങ്ങിടുകേ

 കരുണയിൻ കരങ്ങൾ … 

അനുദിനം നിൻ സേവയിൽ ഞാൻ അടിപതറാതെ നിൽപ്പാൻ
അനുപമ സ്നേഹത്തിൻ രാഗം അടിയനിൽ നീ നിറക്കൂ
അവനിയിൽ എന്നെന്നും അനുപമ സന്ദേശം
ആവോളം പകരുവാൻ കൃപയേകണേ

 കരുണയിൻ കരങ്ങൾ … 

ഭക്തവത്സലൻ രചിച്ച കീർത്തനങ്ങൾ
സമ്പൂർണ്ണ ഗാനങ്ങൾ